钦定古今图书集成/明伦汇编/人事典/第071卷 > 西畴常言 > 《论居贫》
## 钦定古今图书集成/明伦汇编/人事典/第071卷 > 西畴常言 > 《论居贫》

知学则居贫无怨，学而深于道，则安贫能乐。常人贫
则怨，小人贫则乱。

惟天生人，随赋以禄。蚕方蝡而桑先萌，儿脱胞而乳
已生。如形声影响之符。孰主张是彼皇皇求财利如
恐不及者，岂不缪用其心耶。

人事尽而听天理，犹耕垦有常勤，丰歉所不可必也。
不先尽人事者，是舍其田而不耘也。不安于静听者，
是揠苗而助之长也。孔子进以礼，退以义，非尽人事
与？其得之不得，曰“有命”，非听天理与